গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
ম্যাসিডনের প্রথম আমুনতাস
৫৪৭ খ্রিস্টপূর্বাব্দে পিতা প্রথম আলকেতাসের মৃত্যুর পর প্রথম আমুনতাস ম্যাসিডনের সিংহাসনে আরোহণ করেন। তিনি ম্যাসিডনের প্রথম শাসক ছিলেন, যিনি বৈদেশিক ও কূটনৈতিক সম্পর্ক স্থাপনে আগ্রহী ছিলেন। তিনি এথেন্সের স্বেচ্ছাচারী শাসক হিপ্পিয়াসের সঙ্গে কূটনৈতিক মিত্রতা স্থাপন করেন। পরে, হিপ্পিয়াসকে এথেন্স থেকে তাড়িয়ে দেওয়া হলে, গ্রিকদের মধ্যেকার বিবাদের সুযোগ নেওয়ার উদ্দেশ্যে তিনি তাঁকে অ্যান্থেমাস শহরটি উপহার দেওয়ার কথা প্রস্তাব করলে হিপ্পিয়াস তা প্রত্যাখ্যান করেন। ৫১২ খ্রিস্টপূর্বাব্দ থেকে প্রথম আমুনতাস হাখমানেশী সম্রাট প্রথম দারিয়ুসের সামন্তে পরিণত হন।